CELEX: 52012PC0755
Language: hu
Date: 2012-12-05
Title: Javaslat A TANÁCS RENDELETE az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2012. július 1-jétől történő kiigazításáról

|
			
		
		
		52012PC0755
		
			Javaslat A TANÁCS RENDELETE az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2012. július 1-jétől történő kiigazításáról /* COM/2012/0755 final - 2012/0349 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
 ||   || A javaslat okai és céljai A Bizottság javaslatára a Tanács minden évben határozatot hoz a nyugdíjjárulékok mértékének július 1-jei hatállyal történő kiigazításáról. || 
 ||   || Háttér-információk A személyzeti szabályzat 83a. cikkének (4) bekezdése értelmében a Bizottság minden évben előterjeszti a Tanácsnak a személyzeti szabályzat XII. mellékletével összhangban ötévenként elkészített biztosításmatematikai értékelés naprakésszé tett változatát. A személyzeti szabályzat XII. mellékletének 13. cikke értelmében az Eurostat benyújtotta az említett értékeléssel kapcsolatos jelentést, amely meghatározza a hozzájárulásnak a nyugdíjrendszer biztosításmatematikai mérlege fenntartásához szükséges mértékét. || 
 ||   || Meglévő rendelkezések a javaslat által érintett területen A nyugdíjjárulékok mértékének kiigazítása céljából minden évben javaslatot nyújtanak be. || 
 2.           Az érdekelt felekkel folytatott konzultációk eredményei és a hatásvizsgálatok Konzultáció az érdekeltekkel || 
 || 211 || A konzultáció módja, a legfontosabb célterületek és a válaszadók köre A javaslat pontjait a hatályos eljárásoknak megfelelően egyeztették a személyzet képviselőivel. 
 || 212 || A beérkezett válaszok és azok figyelembevétele módjának összefoglalása A javaslat figyelembe veszi a konzultációban részt vevő felek által benyújtott véleményeket. 
 ||   || Szakértői vélemények összegyűjtése és felhasználása 
 || 229 || A nyugdíjjárulék mértékének számítását egy biztosításmatematikai szakember (külső tanácsadó) hitelesítette. 
 || 230 || Hatásvizsgálat A javaslat célja, hogy a nyugdíjrendszer biztosításmatematikai mérlegének biztosítása érdekében kiigazítsa az Európai Unió tisztviselőire és egyéb alkalmazottaira vonatkozó nyugdíjjárulékok mértékét. A hatályban levő jogszabályok nem tesznek lehetővé egyéb alternatívát. 
 || 3.         A JAVASLAT JOGI ELEMEI || 
 ||   || A javaslat összefoglalása A személyzeti szabályzat XII. melléklete értelmében az Eurostat jelentést nyújtott be a nyugdíjrendszer biztosításmatematikai értékeléséről. Ebből az értékelésből kitűnik, hogy a nyugdíjrendszer biztosításmatematikai mérlegének biztosítása érdekében szükséges hozzájárulás mértéke az alapilletmény 9,9 %-a. A 83a. cikk (4) bekezdése alapján, amennyiben legalább 0,25 százalékpontnyi különbség mutatkozik a járulék jelenleg alkalmazott mértéke (11,6 %) és a biztosításmatematikai mérleg fenntartásához szükséges mérték (9,9 %) között, a Tanács a XII. mellékletben megállapított rendelkezésekkel összhangban kiigazítja a mértéket. A XII. melléklet 2. cikkének (1) bekezdése értelmében a kiigazítás nem vezethet az előző évben érvényes mértékhez képest több mint egy százalékponttal magasabb vagy alacsonyabb mértékű hozzájáruláshoz. Ebből következően a Bizottság azt javasolja, hogy a hozzájárulás mértékét 2012. július 1-jei hatállyal 10,6 %-ra igazítsák ki. Meg kell jegyezni, hogy az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2011. július 1-jétől kezdődő hatállyal történő kiigazításáról szóló tanácsi rendeletre vonatkozó bizottsági javaslatról szóló, 2011. december 19-i (2011/866/EU) tanácsi határozatra, valamint az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2011. július 1-jétől történő kiigazításáról szóló tanácsi rendeletre irányuló bizottsági javaslat (COM(2011) 825) elfogadásának Tanács általi mulasztására vonatkozóan eljárás folyik az Európai Unió Bírósága előtt[1]. Amennyiben a Bíróság helyt ad a Bizottság álláspontjának, úgy a Tanácsnak meg kell hoznia az EUMSZ 266. cikke értelmében szükséges intézkedéseket és ennek megfelelően módosítania kell a nyugdíjjárulék mértékét. || 
 ||   || Jogalap Az Európai Unió tisztviselőinek személyzeti szabályzata és különösen annak 83a. cikke, valamint XII. melléklete. || 
 ||   || A szubszidiaritás elve A javaslat olyan területet érint, amely az Európai Unió kizárólagos hatáskörébe tartozik. A szubszidiaritás elve ezért nem alkalmazható. || 
 ||   || Az arányosság elve A javaslat megfelel az arányosság elvének a következők miatt: || 
 ||   || A személyzeti szabályzat 83a. cikke tanácsi rendeletet ír elő. || 
 ||   || A javaslatnak nincs pénzügyi kihatása a kiadásokra. A bevételekre gyakorolt hatás közvetlenül a személyzeti szabályzatban megállapított kiigazítási módszer alkalmazásából fakad. || 
 ||   || A jogi aktus típusának megválasztása || 
 ||   || Javasolt aktus: rendelet. || 
 ||   || Más jogi aktus nem felelne meg a következők miatt: – a személyzeti szabályzat 83a. cikke tanácsi rendeletet ír elő. || 
 ||   || 4.         KÖLTSÉGVETÉSI VONZATOK || 
 ||   || A nyugdíjjárulékok mértéke kiigazításának a bevételekre gyakorolt hatását a mellékletben található pénzügyi kimutatás részletezi. || 
2012/0349 (NLE)
Javaslat
A TANÁCS RENDELETE
az Európai Unió tisztviselőire és egyéb
alkalmazottaira vonatkozó nyugdíjjárulékok mértékének 2012. július 1-jétől
történő kiigazításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel az Európai Unió
tisztviselőinek személyzeti szabályzatáról és egyéb alkalmazottainak
alkalmazási feltételeiről szóló 259/68/EGK, Euratom, ESZAK rendeletre[2] és
különösen annak 83a. cikkére és XII. mellékletére,
tekintettel az Európai Bizottság javaslatára,
mivel:
(1)       A személyzeti szabályzat XII.
melléklete 13. cikkének megfelelően az Eurostat benyújtotta a
nyugdíjrendszer biztosításmatematikai értékeléséről szóló 2012. évi
jelentését, amely naprakésszé teszi a fenti mellékletben rögzített
paramétereket. Ebből az értékelésből kitűnik, hogy a
nyugdíjrendszer biztosításmatematikai mérlegének biztosítása érdekében
szükséges hozzájárulás mértéke az alapilletmény 9,9 %-a.
(2)       A XII. melléklet 2. cikkének
(1) bekezdése értelmében a kiigazítás nem vezethet az előző évben
érvényes mértéknél (11,6 %) egy százalékponttal több vagy kevesebb
hozzájáruláshoz.
(3)       Az Európai Unió
tisztviselői és egyéb alkalmazottai nyugdíjrendszere biztosításmatematikai
mérlegének biztosítása érdekében tehát a hozzájárulás mértékét az alapilletmény
10,6 %-ára kell kiigazítani,
ELFOGADTA EZT A RENDELETET:
1. cikk
2012. július 1-jei hatállyal a személyzeti
szabályzat 83. cikkének (2) bekezdésében rögzített hozzájárulás mértéke 10,6 %.
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
                                                                       a
Tanács részéről
                                                                       az
elnök
PÉNZÜGYI KIMUTATÁS JAVASLATOKHOZ
1.           A JAVASLAT CÍME:
Javaslat az Európai Unió tisztviselőire és
egyéb alkalmazottaira vonatkozó nyugdíjjárulékok mértékének 2012. július 1-jétől
történő kiigazításáról szóló tanácsi rendeletre.
2.           KÖLTSÉGVETÉSI TÉTELEK:
Alcím és jogcímcsoport:
400 A tisztviselők és egyéb alkalmazottak
illetményéből levont adó
Az érintett évre (2012) a költségvetésben
elkülönített összeg:
633,1 millió EUR
404 Speciális illeték (2012. évi költségvetés):
65,5 millió EUR
410 A munkaerő által a nyugdíjrendszerbe befizetett
járulékok (2012. évi költségvetés):
477,0 millió EUR
3.           PÉNZÜGYI HATÁS
¨      A javaslatnak nincs pénzügyi hatása.
ý      A javaslatnak nincs pénzügyi hatása a kiadásra, van azonban a
bevételre – a hatás a következő:
(millió EUR egy tizedesjegyig)
   ||   || 
 Költségvetési tétel || Bevétel || 6 hónapos időszak, 2012. július 1-jétől kezdődően || 2013 
 400. jogcímcsoport || Saját forrásokra gyakorolt hatás || 4,3 || 8,6 
 404. jogcímcsoport || Saját forrásokra gyakorolt hatás || 1,1 ||   
 410. jogcímcsoport || Saját forrásokra gyakorolt hatás || –20,6 || –41,1 
 Az intézkedést követő helyzet 
   || 2014 || 2015 || 2016 || 2017 || 2018 
 400. jogcímcsoport || 8,6 || 8,6 || 8,6 || 8,6 || 8,6 
 404. jogcímcsoport ||   ||   ||   ||   ||   
 410. jogcímcsoport || –41,1 || –41,1 || –41,1 || –41,1 || –41,1 
4.           EGYÉB MEGJEGYZÉSEK
Számítási módszer:
Nyugdíjjárulék = új
járulék – a folyó évre a költségvetésben előirányzott összeg           
Új járulék = a költségvetésben előirányzott összeg × a járulék új
mértéke / a járulék hatályos mértéke
A speciális illeték emelésének hatása = a nyugdíjjárulék csökkentésének 5,5 %-a. A speciális illeték 2012.
december 31-én megszűnik, a 2013–2018-ra vonatkozó oszlopokat ezért üresen
hagytuk.
Adóemelés hatása = a
nyugdíjjárulék csökkentésének 21 %-a.
[1]               A 2011-es
éves kiigazításról: C-63/12. sz. Bizottság kontra Tanács ügy
(megsemmisítés iránti kereset), C-196/12. sz. Bizottság kontra Tanács
ügy (mulasztás megállapítása iránti kereset); a nyugdíjjárulék mértékének
kiigazításáról: C-453/12. sz. Bizottság kontra Tanács ügy (mulasztás
megállapítása iránti kereset).
[2]               HL L 56.,
1968.3.4., 1. o.